101. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 317890/8429 της 3/8 Δεκ. 1973 (ΦΕΚ Β΄ 1440) Περί των όρων ους δέον να πληρούν τα ισόθερμα μεταφορικά αυτοκίνητα δια την μεταφοράν τινών γεωργικών προϊόντων. Έχοντες υπ’ όψει: 1)Τον Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2)Τας διατάξεις του από 11/5.11.1952 Β.Δ/τος «περί επιβολής ποιοτικού ελέγχου κατά την εξαγωγήν των εσπεριδοειδών» ως ετροποποιήθη και συνεπληρώθη δια των από 12/25.6.53 Β.Δ/τος και από 8/14.5.1957 Β.Δ/τος. 3)Το υπ’ αριθ. Ε/Φ200/30266/1388/19.10.73 έγγραφον του τ. Υπουργείου Ναυτιλίας, Μεταφορών και Επικοινωνιών. 4)Την διαπιστωθείσαν, κατά την διεξαχθείσαν εν τω τ.Υ.Π.Ε.Θ.Ο. (τομεύς Γεωργίας) την 17.8.1973 σύσκεψιν των εκπροσώπων των Υπουργείων τ. Εθν. Οικονομίας (τομεύς Γεωργίας) τ. Εθν. Οικονομίας (τομεύς Εμπορίου), τ. Ναυτιλίας, Μεταφορών και Επικοινωνιών και των ενδιαφερομένων μεταφορικών οργανώσεων, ανάγκην χρησιμοποιήσεως ισοθερμικών αυτοκινήτων δια την μεταφοράν τινών Γεωργικών προϊόντων, αποφασίζομεν: Καθορίζομεν ως κάτωθι τους όρους ους δέον να πληρούν τα ισόθερμα αυτ/τα δια την χρησιμοποίησίν των εις τας μεταφοράς γεωργικών τινών προϊόντων και ιδία των εσπεριδοειδών και γεωμήλων, ως και τας προϋποθέσεις ορθής μεταχειρίσεως των προϊόντων τούτων. 1)Επένδυσις των πλευρικών τοιχωμάτων οροφής και δαπέδου δια μονωτικού κατά προτίμησιν  εκ  πολυστερίνης   ή   πολυουρομεθάνης   διασφαλί(Αντί της σελ. 242,843) Σελ. 242,843(α) Τεύχος 540-Σελ. 59 Φορτηγά αυτοκίνητα 21.Ε.δ.100-101 ζοντος συντελεστήν θερμαγωγικότητος  Κ 0,60 Κ.CAL/M²/H/ºC τουλάχιστον. 2)Κάλυψις δια προστατευτικού περιβλήματος του μονωτικού των μεν πλευρικών τοιχωμάτων εκ φύλλων λαμαρίνης, αλουμινίου, πλαστικού ή ξύλου του δε δαπέδου εκ μετάλλου. 3)Επί των πλευρικών τοιχωμάτων του μεταφορικού θαλάμου, μόνιμοι θυρίδες εξαερισμού μετά συστήματος αυξομειώσεως του εύρους τούτων δια την ρύθμισιν του εισερχομένου προς ανανέωσιν αέρος αναλόγως των παρουσιαζομένων αναγκών. 4)Εγκατάστασις θερμομέτρου εντός του μεταφορικού θαλάμου με τον μηχανισμόν των ενδείξεων εκτός του θαλάμου και πλησίον της θέσεως του οδηγού, δια την παρ’ αυτού πληρεστέραν παρακολούθησιν των εκάστοτε διακυμάνσεων της θερμοκρασίας των μεταφερομένων προϊόντων, ίνα ούτος εγκαίρως επεμβαίνη οσάκις παρίσταται ανάγκη. 5)Σχολαστική εφαρμογή των ισχυόντων κανόνων φορτώσεως και στοιβασίας των οπωροκηπευτικών εντός των ψυκτικών μέσων μεταφοράς. 6)Η εξαγωγή των ανωτέρω γεωργικών προϊόντων δια των ισοθερμικών αυτοκινήτων θα πραγματοποιήται πάντοτε υπό την ευθύνην του μεταφορέως. Η παρούσα δημοσιευθήτω δια της Εφημερίδος της Κυβερνήσεως. 